Document ID: /roh_data/filtered/fineweb-2-filterrobots_roh.jsonl.gz/62054

A la Sessiun federala dals giuvenils vegnan formuladas ultra da pretensiuns precisas (petiziuns) er ideas da project e statements. En il rom da la Sessiun dals giuvenils datti in barat ed ins sviluppa impuls per reflectar quai che pledenta la giuventetgna – la Sessiun dals giuvenils ha damai in effect politic indirect. Mintg'onn deliberescha la Sessiun dals giuvenils circa dudesch pretensiuns che vegnan surdadas suenter l'assamblea plenara finala a la presidenta u al president dal Cussegl naziunal. La Chanzlia federala las surdat lura a las cumissiuns correspundentas.